title: Εκτελεστικός κανονισμός (ΕΕ) 2016/1668 της Επιτροπής, της 15ης Σεπτεμβρίου 2016, για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Σεπτεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 1385/2007 στον τομέα του κρέατος πουλερικών

text:
               16.9.2016

               EL

               Επίσημη Εφημερίδα της Ευρωπαϊκής Ένωσης

               L 249/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1668 ΤΗΣ ΕΠΙΤΡΟΠΉΣ
   της 15ης Σεπτεμβρίου 2016
   για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Σεπτεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 1385/2007 στον τομέα του κρέατος πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1385/2007 της Επιτροπής (2) άνοιξε ετήσιες δασμολογικές ποσοστώσεις για την εισαγωγή προϊόντων του τομέα του κρέατος πουλερικών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Σεπτεμβρίου 2016 για την υποπερίοδο από την 1η Οκτωβρίου έως τις 31 Δεκεμβρίου 2016 είναι, για ορισμένες ποσοστώσεις, μεγαλύτερες από τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις ποσότητες για τις οποίες υποβλήθηκαν οι αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 1385/2007, για την υποπερίοδο από την 1η Οκτωβρίου έως τις 31 Δεκεμβρίου 2016, εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Σεπτεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 1385/2007 της Επιτροπής, της 26ης Νοεμβρίου 2007, για τις λεπτομέρειες εφαρμογής του κανονισμού (ΕΚ) αριθ. 774/94 του Συμβουλίου όσον αφορά το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα του κρέατος πουλερικών (ΕΕ L 309 της 27.11.2007, σ. 47).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από την 1η Οκτωβρίου έως τις 31 Δεκεμβρίου 2016
                  (ποσοστό %)

                  09.4410

                  0,152133

                  09.4411

                  0,153652

                  09.4412

                  0,157135

                  09.4420

                  0,161564

                  09.4421

                  —

                  09.4422

                  0,159085


title: Εκτελεστικός κανονισμός (ΕΕ) 2015/678 της Επιτροπής, της 29ης Απριλίου 2015, για την τροποποίηση του εκτελεστικού κανονισμού (ΕΕ) αριθ. 543/2011, όσον αφορά την ποσότητα ενεργοποίησης των πρόσθετων δασμών για τις ντομάτες, τα αγγούρια, τα επιτραπέζια σταφύλια, τα βερίκοκα, τα κεράσια εκτός από τα βύσσινα, τα ροδάκινα, στα οποία περιλαμβάνονται και τα μπρουνιόν και τα νεκταρίνια, και τα δαμάσκηνα

text:
               30.4.2015

               EL

               Επίσημη Εφημερίδα της Ευρωπαϊκής Ένωσης

               L 111/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/678 ΤΗΣ ΕΠΙΤΡΟΠΉΣ
   της 29ης Απριλίου 2015
   για την τροποποίηση του εκτελεστικού κανονισμού (ΕΕ) αριθ. 543/2011, όσον αφορά την ποσότητα ενεργοποίησης των πρόσθετων δασμών για τις ντομάτες, τα αγγούρια, τα επιτραπέζια σταφύλια, τα βερίκοκα, τα κεράσια εκτός από τα βύσσινα, τα ροδάκινα, στα οποία περιλαμβάνονται και τα μπρουνιόν και τα νεκταρίνια, και τα δαμάσκηνα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 της Επιτροπής (2) προβλέπει την επιτήρηση των εισαγωγών των προϊόντων που περιλαμβάνονται στο παράρτημα XVIII. Η εν λόγω επιτήρηση πραγματοποιείται σύμφωνα με τις λεπτομέρειες που προβλέπονται στο άρθρο 308δ του κανονισμού (ΕΟΚ) αριθ. 2454/93 της Επιτροπής (3).

               (2)

               Για την εφαρμογή του άρθρου 5 παράγραφος 4 της συμφωνίας για τη γεωργία (4), η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, και βάσει των τελευταίων διαθέσιμων στοιχείων για το 2012, το 2013 και το 2014, πρέπει να προσαρμοστεί η ποσότητα ενεργοποίησης των πρόσθετων δασμών προκειμένου να εφαρμοστούν οι πρόσθετοι δασμοί για τα αγγούρια και τα κεράσια εκτός από τα βύσσινα, από την 1η Μαΐου 2015, και για τις ντομάτες, τα επιτραπέζια σταφύλια, τα βερίκοκα, τα ροδάκινα, στα οποία περιλαμβάνονται και τα μπρουνιόν και τα νεκταρίνια, και τα δαμάσκηνα, από την 1η Ιουνίου 2015.

               (3)

               Συνεπώς, ο εκτελεστικός κανονισμός (ΕΕ) αριθ. 543/2011 θα πρέπει να τροποποιηθεί αναλόγως. Για λόγους σαφήνειας, πρέπει να αντικατασταθεί στο σύνολό του το παράρτημα XVIII του εν λόγω κανονισμού.

               (4)

               Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα XVIII του εκτελεστικού κανονισμού (ΕΕ) αριθ. 543/2011, η ποσότητα ενεργοποίησης για τις ντομάτες, τα αγγούρια, τα επιτραπέζια σταφύλια, τα βερίκοκα, τα κεράσια εκτός από τα βύσσινα, τα ροδάκινα, στα οποία περιλαμβάνονται και τα μπρουνιόν και τα νεκταρίνια, και τα δαμάσκηνα αντικαθίσταται από την ποσότητα που αναφέρεται στην αντίστοιχη στήλη του εν λόγω παραρτήματος, όπως περιλαμβάνεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (ΕΕ L 157 της 15.6.2011, σ. 1).

      (3)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).

      (4)  ΕΕ L 336 της 23.12.1994, σ. 22.

      ΠΑΡΑΡΤΗΜΑ

            «ΠΑΡΑΡΤΗΜΑ XVIII

               ΠΡΟΣΘΕΤΟΙ ΕΙΣΑΓΩΓΙΚΟΙ ΔΑΣΜΟΙ: ΤΙΤΛΟΣ IV ΚΕΦΑΛΑΙΟ I ΤΜΗΜΑ 2

            Με την επιφύλαξη των κανόνων για την ερμηνεία της συνδυασμένης ονοματολογίας, η διατύπωση της περιγραφής των εμπορευμάτων θεωρείται ότι έχει μόνον ενδεικτική αξία. Το πεδίο εφαρμογής των πρόσθετων δασμών προσδιορίζεται, στο πλαίσιο του παρόντος παραρτήματος, από τους κωδικούς ΣΟ που ισχύουν κατά τον χρόνο έκδοσης του παρόντος κανονισμού.

                        Αύξων αριθμός

                        Κωδικός ΣΟ

                        Περιγραφή των εμπορευμάτων

                        Περίοδος εφαρμογής

                        Ποσότητα ενεργοποίησης (σε τόνους)

                        78.0015

                        0702 00 00

                        Ντομάτες

                        από την 1η Οκτωβρίου έως τις 31 Μαΐου

                        451 045

                        78.0020

                        Από την 1η Ιουνίου έως τις 30 Σεπτεμβρίου

                        29 768

                        78.0065

                        0707 00 05

                        Αγγούρια

                        Από την 1η Μαΐου έως τις 31 Οκτωβρίου

                        16 093

                        78.0075

                        Από την 1η Νοεμβρίου έως τις 30 Απριλίου

                        13 271

                        78.0085

                        0709 91 00

                        Αγκινάρες

                        Από την 1η Νοεμβρίου έως τις 30 Ιουνίου

                        7 421

                        78.0100

                        0709 93 10

                        Κολοκύθια

                        Από την 1η Ιανουαρίου έως τις 31 Δεκεμβρίου

                        263 359

                        78.0110

                        0805 10 20

                        Πορτοκάλια

                        Από την 1η Δεκεμβρίου έως τις 31 Μαΐου

                        251 798

                        78.0120

                        0805 20 10

                        Κλημεντίνες

                        Από την 1η Νοεμβρίου έως το τέλος Φεβρουαρίου

                        81 399

                        78.0130

                        0805 20 30
                        0805 20 50
                        0805 20 70
                        0805 20 90

                        Μανταρίνια (στα οποία περιλαμβάνονται και τα tangerines και satsumas)· wilkings και παρόμοια υβρίδια εσπεριδοειδών

                        Από την 1η Νοεμβρίου έως το τέλος Φεβρουαρίου

                        101 160

                        78.0155

                        0805 50 10

                        Λεμόνια

                        Από την 1η Ιουνίου έως τις 31 Δεκεμβρίου

                        302 950

                        78.0160

                        Από την 1η Ιανουαρίου έως τις 31 Μαΐου

                        41 410

                        78.0170

                        0806 10 10

                        Επιτραπέζια σταφύλια

                        Από τις 21 Ιουλίου έως τις 20 Νοεμβρίου

                        68 450

                        78.0175

                        0808 10 80

                        Μήλα

                        Από την 1η Ιανουαρίου έως τις 31 Αυγούστου

                        558 203

                        78.0180

                        Από την 1η Σεπτεμβρίου έως τις 31 Δεκεμβρίου

                        464 902

                        78.0220

                        0808 30 90

                        Αχλάδια

                        Από την 1η Ιανουαρίου έως τις 30 Απριλίου

                        184 269

                        78.0235

                        Από την 1η Ιουλίου έως τις 31 Δεκεμβρίου

                        235 468

                        78.0250

                        0809 10 00

                        Βερίκοκα

                        Από την 1η Ιουνίου έως τις 31 Ιουλίου

                        5 422

                        78.0265

                        0809 29 00

                        Κεράσια, εκτός από τα βύσσινα

                        Από τις 21 Μαΐου έως τις 10 Αυγούστου

                        29 831

                        78.0270

                        0809 30

                        Ροδάκινα, στα οποία περιλαμβάνονται και τα μπρουνιόν και τα νεκταρίνια

                        Από τις 11 Ιουνίου έως τις 30 Σεπτεμβρίου

                        4 701

                        78.0280

                        0809 40 05

                        Δαμάσκηνα

                        Από τις 11 Ιουνίου έως τις 30 Σεπτεμβρίου

                        17 825»


title: Εκτελεστικός κανονισμός (ΕΕ) αριθ. 843/2011 του Συμβουλίου, της 23ης Αυγούστου 2011 , για την εφαρμογή του κανονισμού (ΕΕ) αριθ. 442/2011 σχετικά με περιοριστικά μέτρα λόγω της κατάστασης στη Συρία

text:
               24.8.2011

               EL

               Επίσημη Εφημερίδα της Ευρωπαϊκής Ένωσης

               L 218/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 843/2011 ΤΟΥ ΣΥΜΒΟΥΛΊΟΥ
   της 23ης Αυγούστου 2011
   για την εφαρμογή του κανονισμού (ΕΕ) αριθ. 442/2011 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό του Συμβουλίου (ΕΕ) αριθ. 442/2011, της 9ης Μαΐου 2011, σχετικά με περιοριστικά μέτρα λόγω της κατάστασης στη Συρία (1) και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 9 Μαΐου 2011, το Συμβούλιο εξέδωσε τον κανονισμό (ΕΕ) αριθ. 442/2011.

               (2)

               Λόγω της σοβαρότητας της κατάστασης στη Συρία και σύμφωνα με την εκτελεστική απόφαση 2011/515/ΚΕΠΠΑ του Συμβουλίου, της 23ης Αυγούστου 2011, για την εφαρμογή της απόφασης 2011/273/ΚΕΠΠΑ σχετικά με περιοριστικά μέτρα κατά της Συρίας (2), θα πρέπει να προστεθούν και άλλα πρόσωπα και οντότητες στον κατάλογο των φυσικών και νομικών προσώπων, φορέων ή οντοτήτων που αποτελούν αντικείμενο περιοριστικών μέτρων, όπως παρατίθεται στο παράρτημα ΙΙ του κανονισμού (ΕΕ) αριθ. 442/2011,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα και οι οντότητες που παρατίθενται στο παράρτημα του παρόντος κανονισμού προστίθενται στον κατάλογο που παρατίθεται στο παράρτημα ΙΙ του κανονισμού (ΕΕ) αριθ. 442/2011.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 23 Αυγούστου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 121, 10.5.2011, σ. 1.

      (2)  Βλέπε σελίδα 20 της παρούσας Επίσημης Εφημερίδας.

      ΠΑΡΑΡΤΗΜΑ

         Πρόσωπα και οντότητες που αναφέρονται στο άρθρο 1

      A.   Πρόσωπα

                  Ονοματεπώνυμο

                  Αναγνωριστικά στοιχεία
                  (ημερομηνία γέννησης, τόπος γέννησης κ.ά.)

                  Λόγοι

                  Ημερομηνία καταχώρισης

                  1.

                  Hayel AL-ASSAD

                  Αναπληρωτής του Maher Al-Assad, διοικητής της μονάδας στρατιωτικής αστυνομίας της 4ης μεραρχίας του στρατού· εμπλέκεται στην καταστολή.

                  23.8.2011

                  2.

                  Ali AL-SALIM

                  Διευθυντής του γραφείου εξοπλισμών του συριακού υπουργείου Άμυνας, από το οποίο πραγματοποιούνται όλες οι προμήθειες όπλων του συριακού στρατού.

                  23.8.2011

                  3.

                  Nizar AL-ASSAAD

                  Στενός συνεργάτης βασικών κυβερνητικών αξιωματούχων. Χρηματοδοτεί την πολιτοφυλακή Shabiha στην περιοχή της Λαττάκειας.

                  23.8.2011

                  4.

                  Ταξίαρχος Rafiq SHAHADAH

                  Διοικητής του Κλάδου 293 (Εσωτερικές Υποθέσεις) της Στρατιωτικής Υπηρεσίας Πληροφοριών της Συρίας (SMI) στη Δαμασκό. Εμπλέκεται άμεσα στην καταστολή και τη βία κατά του άμαχου πληθυσμού στη Δαμασκό.
                  Σύμβουλος του Προέδρου Bashar Al-Assad σε θέματα στρατηγικής και στρατιωτικών πληροφοριών.

                  23.8.2011

                  5.

                  Ταξίαρχος JAMEA JAMEA (Jami Jami)

                  Τοπικός διοικητής της Στρατιωτικής Υπηρεσίας Πληροφοριών της Συρίας (SMI) στο Dayr az-Zor.
                  Εμπλέκεται άμεσα στην καταστολή και τη βία κατά του άμαχου πληθυσμού στο Dayr az-Zor και στο Alboukamal.

                  23.8.2011

                  6.

                  Hassan Bin-Ali AL-TURKMANI

                  Ημερομηνία γέννησης: 1935, Χαλέπι

                  Αναπληρωτής υφυπουργός, πρώην υπουργός Άμυνας, ειδικός απεσταλμένος του Προέδρου Bashar Al-Assad.

                  23.8.2011

                  7.

                  Muhammad Said BUKHAYTAN

                  Βοηθός Περιφερειακός Γραμματέας του Αραβικού Σοσιαλιστικού Κόμματος Μπάαθ από το 2005· 2000-2005: Διευθυντής εθνικής ασφάλειας του τοπικού κόμματος Μπάαθ. Πρώην κυβερνήτης της Hama (1998-2000).
                  Στενός συνεργάτης του Προέδρου Bashar Al-Assad και του Maher Al-Assad. Εκ των βασικών υπευθύνων λήψης αποφάσεων του καθεστώτος σε ό,τι αφορά την καταστολή κατά του άμαχου πληθυσμού.

                  23.8.2011

                  8.

                  Ali DOUBA

                  Υπεύθυνος για τις δολοφονίες στη Hama το 1980, μετεκλήθη στη Δαμασκό ως ειδικός σύμβουλος του Προέδρου Bashar Al-Assad.

                  23.8.2011

                  9.

                  Ταξίαρχος Nawful AL-HUSAYN

                  Τοπικός διοικητής της Στρατιωτικής Υπηρεσίας Πληροφοριών της Συρίας (SMI) στο Idlib. Εμπλέκεται άμεσα στην καταστολή και τη βία κατά του άμαχου πληθυσμού στην επαρχία Idlib.

                  23.8.2011

                  10.

                  Ταξίαρχος Husam SUKKAR

                  Προεδρικός σύμβουλος σε θέματα ασφαλείας.
                  Προεδρικός σύμβουλος των υπηρεσιών ασφαλείας σε ό,τι αφορά την καταστολή και τη βία κατά του άμαχου πληθυσμού.

                  23.8.2011

                  11.

                  Ταξίαρχος Muhammed ZAMRINI

                  Τοπικός διοικητής της Στρατιωτικής Υπηρεσίας Πληροφοριών της Συρίας (SMI) στο Homs.
                  Εμπλέκεται άμεσα στην καταστολή και τη βία κατά του άμαχου πληθυσμού στο Homs.

                  23.8.2011

                  12.

                  Αντιστράτηγος Munir ADANOV (ADNUF)

                  Υπαρχηγός Γενικού Επιτελείου, Επιχειρήσεις και Εκπαίδευση του συριακού στρατού.
                  Εμπλέκεται άμεσα στην καταστολή και τη βία κατά του άμαχου πληθυσμού στη Συρία.

                  23.8.2011

                  13.

                  Ταξίαρχος Ghassan KHALIL

                  Επικεφαλής του Τμήματος Πληροφοριών της Γενικής Διεύθυνσης Πληροφοριών (GID).
                  Εμπλέκεται άμεσα στην καταστολή και τη βία κατά του άμαχου πληθυσμού στη Συρία.

                  23.8.2011

                  14.

                  Mohammed JABIR

                  Τόπος γέννησης: Λαττάκεια

                  Πολιτοφυλακή Shabiha. Συνεργάτης του Maher Al-Assad σε ό,τι αφορά την πολιτοφυλακή Shabiha. Εμπλέκεται άμεσα στην καταστολή και τη βία κατά του άμαχου πληθυσμού και τον συντονισμό τμημάτων της πολιτοφυλακής Shabiha.

                  23.8.2011

                  15.

                  Samir HASSAN

                  Στενός συνεργάτης του Maher Al-Assad. Γνωστός για την οικονομική του υποστήριξη προς το συριακό καθεστώς.

                  23.8.2011

      B.   Οντότητες

                  Ονομασία

                  Αναγνωριστικά στοιχεία

                  Λόγοι

                  Ημερο-μηνία κατά-χώρισης

                  1.

                  Διεύθυνση πολιτικής ασφάλειας

                  Υπηρεσία του συριακού κράτους με άμεση συμμετοχή στην καταστολή.

                  23.8.2011

                  2.

                  Διεύθυνση γενικών πληροφοριών

                  Υπηρεσία του συριακού κράτους με άμεση συμμετοχή στην καταστολή.

                  23.8.2011

                  3.

                  Διεύθυνση στρατιωτικών πληροφοριών

                  Υπηρεσία του συριακού κράτους με άμεση συμμετοχή στην καταστολή.

                  23.8.2011

                  4.

                  Υπηρεσία πληροφοριών της αεροπορίας

                  Υπηρεσία του συριακού κράτους με άμεση συμμετοχή στην καταστολή.

                  23.8.2011

                  5.

                  IRGC Δύναμη Qods (άλλως Δύναμη Quds)

                  Τεχεράνη, Ιράν

                  Η Δύναμη Qods (ή Quds) αποτελεί ειδική μονάδα του ιρανικού Σώματος της Ισλαμικής Επαναστατικής Φρουράς (IRGC). Η Δύναμη Qods συμμετέχει στην παροχή εξοπλισμού και υποστήριξης προς το συριακό καθεστώς για την καταστολή των διαδηλώσεων στη Συρία.
                  Η Δύναμη Qods της IRGC παρείχε τεχνική βοήθεια, εξοπλισμό και υποστήριξη στις συριακές υπηρεσίες ασφαλείας για την καταστολή του κινήματος διαμαρτυρίας του άμαχου πληθυσμού.

                  23.8.2011


title: Εκτελεστικός κανονισμός (ΕΕ) 2016/676 της Επιτροπής, της 29ης Απριλίου 2016, σχετικά με την τροποποίηση του εκτελεστικού κανονισμού (ΕΕ) 2015/1518 για την επιβολή οριστικού δασμού αντιντάμπινγκ στις εισαγωγές βιοντίζελ καταγωγής Ηνωμένων Πολιτειών της Αμερικής έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου

text:
               30.4.2016

               EL

               Επίσημη Εφημερίδα της Ευρωπαϊκής Ένωσης

               L 116/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/676 ΤΗΣ ΕΠΙΤΡΟΠΉΣ
   της 29ης Απριλίου 2016
   σχετικά με την τροποποίηση του εκτελεστικού κανονισμού (ΕΕ) 2015/1518 για την επιβολή οριστικού δασμού αντιντάμπινγκ στις εισαγωγές βιοντίζελ καταγωγής Ηνωμένων Πολιτειών της Αμερικής έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 11 παράγραφος 3 και το άρθρο 13 παράγραφος 4,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Με τον κανονισμό (ΕΚ) αριθ. 599/2009 (2) το Συμβούλιο επέβαλε οριστικό δασμό αντιντάμπινγκ στις εισαγωγές βιοντίζελ, όπως ορίζεται στην αιτιολογική σκέψη 10 κατωτέρω, καταγωγής Ηνωμένων Πολιτειών της Αμερικής.

               (2)

               Με τον εκτελεστικό κανονισμό (ΕΕ) αριθ. 444/2011 (3), ύστερα από έρευνα κατά της καταστρατήγησης, το Συμβούλιο επέκτεινε τον οριστικό δασμό αντιντάμπινγκ που επιβάλλεται στις εισαγωγές βιοντίζελ καταγωγής Ηνωμένων Πολιτειών της Αμερικής στις εισαγωγές βιοντίζελ που αποστέλλονται από τον Καναδά, είτε δηλώνονται ως καταγωγής Καναδά είτε όχι («επεκταθέντα μέτρα»).

               (3)

               Με τον εκτελεστικό κανονισμό (ΕΕ) αριθ. 392/2014 (4), ύστερα από μερική ενδιάμεση επανεξέταση σχετικά με τα μέτρα αντιντάμπινγκ που εφαρμόζονται στις εισαγωγές βιοντίζελ καταγωγής Ηνωμένων Πολιτειών της Αμερικής, όπως επεκτάθηκαν στις εισαγωγές που αποστέλλονται από τον Καναδά είτε δηλώνονται ως καταγωγής Καναδά είτε όχι, το Συμβούλιο περάτωσε τη μερική ενδιάμεση επανεξέταση χωρίς την τροποποίηση των ισχυόντων μέτρων, όπως έχουν επεκταθεί.

               (4)

               Με τον εκτελεστικό κανονισμό (ΕΕ) 2015/1518 (5), ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού, η Ευρωπαϊκή Επιτροπή («η Επιτροπή») επέβαλε οριστικό δασμό αντιντάμπινγκ στις εισαγωγές βιοντίζελ καταγωγής Ηνωμένων Πολιτειών της Αμερικής («ισχύοντα μέτρα»).

         B.   ΑΙΤΗΜΑ ΕΠΑΝΕΞΕΤΑΣΗΣ

               (5)

               Η Επιτροπή έλαβε αίτημα για μερική ενδιάμεση επανεξέταση («αίτημα επανεξέτασης») δυνάμει του άρθρου 11 παράγραφος 3 και του άρθρου 13 παράγραφος 4 του βασικού κανονισμού.

               (6)

               Το αίτημα επανεξέτασης υποβλήθηκε από την εταιρεία DSM Nutritional Products Canada Inc., («ο αιτών»), που είναι παραγωγός-εξαγωγέας από τον Καναδά, και περιορίστηκε στη δυνατότητα χορήγησης απαλλαγής από τα επεκταθέντα μέτρα.

               (7)

               Ο αιτών ισχυρίστηκε στο αίτημα επανεξέτασης ότι είναι πραγματικός παραγωγός του υπό επανεξέταση προϊόντος και ότι είναι σε θέση να παράγει ολόκληρη την ποσότητα που έχει αποστείλει στην Ένωση από την έναρξη της περιόδου έρευνας κατά της καταστρατήγησης που οδήγησε στην επιβολή των επεκταθέντων μέτρων.

               (8)

               Επιπλέον, ο αιτών ισχυρίστηκε ότι δεν συνδέεται με παραγωγούς-εξαγωγείς που υπόκεινται στα ισχύοντα μέτρα και δεν καταστρατηγεί τα ισχύοντα μέτρα.

         Γ.   ΕΝΑΡΞΗ ΜΕΡΙΚΗΣ ΕΝΔΙΑΜΕΣΗΣ ΕΠΑΝΕΞΕΤΑΣΗΣ

               (9)

               Η Επιτροπή κατέληξε στο συμπέρασμα ότι το αίτημα επανεξέτασης περιείχε επαρκή, εκ πρώτης όψεως, αποδεικτικά στοιχεία που δικαιολογούν την έναρξη μερικής ενδιάμεσης επανεξέτασης, σύμφωνα με το άρθρο 11 παράγραφος 3 και το άρθρο 13 παράγραφος 4 του βασικού κανονισμού. Ως εκ τούτου, η Επιτροπή κίνησε έρευνα στις 19 Μαΐου 2015 με τη δημοσίευση ανακοίνωσης στην Επίσημη Εφημερίδα της Ευρωπαϊκής Ένωσης
                   (6) («ανακοίνωση για την έναρξη διαδικασίας»).

         Δ.   ΤΟ ΥΠΟ ΕΠΑΝΕΞΕΤΑΣΗ ΠΡΟΪΟΝ

               (10)

               Το προϊόν που αποτελεί αντικείμενο επανεξέτασης είναι οι μονοαλκυλεστέρες λιπαρών οξέων και/ή τα παραφινικά πετρέλαια εσωτερικής καύσης που προέρχονται από σύνθεση και/ή υδρογονοκατεργασία, μη ορυκτής προέλευσης, κοινώς γνωστά ως «βιοντίζελ», σε καθαρή μορφή ή σε μορφή μείγματος με περιεκτικότητα κατά βάρος άνω του 20 % σε μονοαλκυλεστέρες λιπαρών οξέων και/ή παραφινικά πετρέλαια εσωτερικής καύσης που προέρχονται από σύνθεση και/ή υδρογονοκατεργασία, μη ορυκτής προέλευσης («το υπό επανεξέταση προϊόν» ή «βιοντίζελ»), που υπάγεται επί του παρόντος στους κωδικούς ΣΟ ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 92, 3826 00 10 και ex 3826 00 90 καταγωγής Ηνωμένων Πολιτειών της Αμερικής.

         Ε.   ΠΕΡΙΟΔΟΣ ΤΗΣ ΕΡΕΥΝΑΣ

               (11)

               Η περίοδος αναφοράς για την παρούσα έρευνα κάλυψε την περίοδο από την 1η Απριλίου 2014 έως τις 31 Μαρτίου 2015 («περίοδος αναφοράς»). Επίσης, συνελέγησαν στοιχεία από την 1η Απριλίου 2009 μέχρι το τέλος της περιόδου αναφοράς.

         ΣΤ.   ΕΝΔΙΑΦΕΡΟΜΕΝΑ ΜΕΡΗ

               (12)

               Η Επιτροπή ενημέρωσε επίσημα τον αιτούντα και τους αντιπροσώπους του Καναδά σχετικά με την έναρξη της μερικής ενδιάμεσης επανεξέτασης. Τα ενδιαφερόμενα μέρη είχαν τη δυνατότητα να υποβάλουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθοριζόταν στην ανακοίνωση για την έναρξη της διαδικασίας. Παρουσιάστηκε μόνο ο αιτών. Δεν υποβλήθηκε αίτημα για ακρόαση.

               (13)

               Η Επιτροπή έλαβε απαντήσεις στο ερωτηματολόγιο που υπέβαλε ο αιτών, που επαληθεύτηκαν με επιτόπια επίσκεψη στις εγκαταστάσεις του αιτούντος στον Καναδά.

         Ζ.   ΠΟΡΙΣΜΑΤΑ ΤΗΣ ΕΡΕΥΝΑΣ

               (14)

               Η εταιρεία του αιτούντος ιδρύθηκε το 1997 ως κατασκευάστρια εταιρεία ωμέγα 3 διατροφικών συμπληρωμάτων.

               (15)

               Από την έρευνα προέκυψε ότι ο αιτών είναι πραγματικός παραγωγός βιοντίζελ, που προκύπτει ως παραπροϊόν από τη διαδικασία παραγωγής ωμέγα 3 συμπυκνωμάτων ιχθυελαίου, που είναι η βασική δραστηριότητά του.

               (16)

               Η έρευνα επιβεβαίωσε επίσης ότι ο αιτών δεν συνδέεται με κανέναν παραγωγό βιοντίζελ που βρίσκεται στις Ηνωμένες Πολιτείες της Αμερικής και υπόκειται στα ισχύοντα μέτρα.

               (17)

               Επιπλέον, η έρευνα επιβεβαίωσε ότι το βιοντίζελ που εξήχθη στην αγορά της Ένωσης παρήχθη πράγματι από τον αιτούντα.

               (18)

               Επιπλέον, από την έρευνα δεν προέκυψαν στοιχεία που να αποδεικνύουν ότι ο αιτών αγοράζει βιοντίζελ από τις Ηνωμένες Πολιτείες της Αμερικής ούτε ότι μεταφόρτωσε στην Ένωση βιοντίζελ που κατασκευάζεται στις Ηνωμένες Πολιτείες της Αμερικής.

               (19)

               Με βάση αυτές τις διαπιστώσεις στις αιτιολογικές σκέψεις 14 έως 18, η Επιτροπή διαπίστωσε ότι ο αιτών είναι πραγματικός παραγωγός του υπό επανεξέταση προϊόντος και ότι, ως εκ τούτου, θα πρέπει να απαλλαχθεί από τα επεκταθέντα μέτρα.

               (20)

               Τα ενδιαφερόμενα μέρη ενημερώθηκαν για την πρόθεση να απαλλαχθεί ο αιτών και τους δόθηκε η ευκαιρία να διατυπώσουν τα σχόλιά τους. Δεν παρελήφθησαν παρατηρήσεις οι οποίες θα μπορούσαν να μεταβάλουν την απόφαση περάτωσης της έρευνας επανεξέτασης.

               (21)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΚ) αριθ. 1225/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 2 του εκτελεστικού κανονισμού (ΕΕ) 2015/1518, η παράγραφος 1 αντικαθίσταται από το ακόλουθο κείμενο:

      «1.   Ο οριστικός δασμός αντιντάμπινγκ που ισχύει για “όλες τις άλλες εταιρείες” όπως ορίζεται στο άρθρο 1 παράγραφος 2 επεκτείνεται στις εισαγωγές στην Ένωση μονοαλκυλεστέρων λιπαρών οξέων και/ή παραφινικών πετρελαίων εσωτερικής καύσης (gas oils) που προέρχονται από σύνθεση και/ή υδρογονοκατεργασία, μη ορυκτής προέλευσης, κοινώς γνωστά ως “βιοντίζελ”, σε καθαρή μορφή ή σε μορφή μείγματος με περιεκτικότητα κατά βάρος πάνω από 20 % σε μονοαλκυλεστέρες λιπαρών οξέων και/ή παραφινικά πετρέλαια εσωτερικής καύσης (gas oils) που προέρχονται από σύνθεση και/ή υδρογονοκατεργασία, μη ορυκτής προέλευσης, τα οποία αποστέλλονται από τον Καναδά, είτε δηλώνονται ως καταγωγής Καναδά είτε όχι, και τα οποία υπάγονται σήμερα στους κωδικούς ΣΟ ex 1516 20 98 (κωδικός TARIC 1516209821), ex 1518 00 91 (κωδικός TARIC 1518009121), ex 1518 00 99 (κωδικός TARIC 1518009921), ex 2710 19 43 (κωδικός TARIC 2710194321), ex 2710 19 46 (κωδικός TARIC 2710194621), ex 2710 19 47 (κωδικός TARIC 2710194721), ex 2710 20 11 (κωδικός TARIC 2710201121), ex 2710 20 15 (κωδικός TARIC 2710201521), ex 2710 20 17 (κωδικός TARIC 2710201721), ex 3824 90 92 (κωδικός TARIC 3824909210), ex 3826 00 10 (κωδικοί TARIC 3826001020, 3826001030, 3826001040, 3826001089) και ex 3826 00 90 (κωδικός TARIC 3826009011), με εξαίρεση τα προϊόντα που παράγονται από τις εταιρείες που απαριθμούνται παρακάτω:

                  Χώρα

                  Εταιρεία

                  Πρόσθετος κωδικός TARIC

                  Καναδάς

                  BIOX Operations, Oakville, Ontario, Καναδάς

                  B107

                  DSM Nutritional Products Canada Inc, Dartmouth, Nova Scotia, Καναδάς

                  C114

                  Rothsay Biodiesel, Guelph, Ontario, Καναδάς

                  B108

            Ο δασμός που πρέπει να επεκταθεί είναι αυτός που ορίζεται στο άρθρο 1 παράγραφος 2 για “όλες τις άλλες εταιρείες”, ο οποίος είναι οριστικός δασμός αντιντάμπινγκ ύψους 172,2 ευρώ ανά τόνο (καθαρό βάρος).
      Ο δασμός αντιντάμπινγκ για τα μείγματα εφαρμόζεται κατ' αναλογία στη συνολική περιεκτικότητα, κατά βάρος, σε μονοαλκυλεστέρες λιπαρών οξέων και παραφινικών πετρελαίων εσωτερικής καύσης (gas oils) που προέρχονται από σύνθεση και/ή υδρογονοκατεργασία, μη ορυκτής προέλευσης (περιεκτικότητα σε βιοντίζελ).».

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Κανονισμός (ΕΚ) αριθ. 599/2009 του Συμβουλίου, της 7ης Ιουλίου 2009, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Ηνωμένων Πολιτειών της Αμερικής (ΕΕ L 179 της 10.7.2009, σ. 26).

      (3)  Εκτελεστικός κανονισμός (ΕΕ) αριθ. 444/2011 του Συμβουλίου, της 5ης Μαΐου 2011, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 599/2009 στις εισαγωγές βιοντίζελ καταγωγής Ηνωμένων Πολιτειών της Αμερικής στις εισαγωγές βιοντίζελ που αποστέλλονται από τον Καναδά, είτε δηλώνονται ως καταγωγής Καναδά είτε όχι, και για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 599/2009 στις εισαγωγές βιοντίζελ σε μορφή μείγματος με περιεκτικότητα κατά βάρος που δεν υπερβαίνει το 20 % βιοντίζελ καταγωγής Ηνωμένων Πολιτειών της Αμερικής, και για την περάτωση της έρευνας όσον αφορά τις εισαγωγές που αποστέλλονται από τη Σιγκαπούρη (ΕΕ L 122 της 11.5.2011, σ. 12).

      (4)  Εκτελεστικός κανονισμός (ΕΕ) αριθ. 392/2014 του Συμβουλίου, της 14ης Απριλίου 2014, για την περάτωση της μερικής ενδιάμεσης επανεξέτασης σχετικά με τα μέτρα αντιντάμπινγκ που εφαρμόζονται στις εισαγωγές βιοντίζελ, καταγωγής Ηνωμένων Πολιτειών της Αμερικής, όπως επεκτάθηκαν στις εισαγωγές που αποστέλλονται από τον Καναδά, είτε δηλώνονται ως καταγωγής Καναδά είτε όχι (ΕΕ L 115 της 17.4.2014, σ. 17).

      (5)  Εκτελεστικός κανονισμός (ΕΕ) 2015/1518 της Επιτροπής, της 14ης Σεπτεμβρίου 2015, για την επιβολή οριστικού δασμού αντιντάμπινγκ στις εισαγωγές βιοντίζελ καταγωγής Ηνωμένων Πολιτειών της Αμερικής έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 239 της 15.9.2015, σ. 69).

      (6)  Ανακοίνωση για την έναρξη μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές βιοντίζελ καταγωγής Ηνωμένων Πολιτειών της Αμερικής, όπως επεκτείνονται στις εισαγωγές που αποστέλλονται από τον Καναδά, είτε δηλώνονται ως καταγωγής Καναδά είτε όχι (ΕΕ C 162 της 19.5.2015, σ. 13).


title: Εκτελεστικός κανονισμός (ΕΕ) αριθ. 750/2014 της Επιτροπής, της 10ης Ιουλίου 2014 , σχετικά με μέτρα προστασίας από την επιδημική διάρροια των χοίρων όσον αφορά τις απαιτήσεις υγειονομικού ελέγχου για την εισαγωγή χοιροειδών στην Ένωση  Κείμενο που παρουσιάζει ενδιαφέρον για τον ΕΟΧ

text:
               11.7.2014

               EL

               Επίσημη Εφημερίδα της Ευρωπαϊκής Ένωσης

               L 203/91

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 750/2014 ΤΗΣ ΕΠΙΤΡΟΠΉΣ
   της 10ης Ιουλίου 2014
   σχετικά με μέτρα προστασίας από την επιδημική διάρροια των χοίρων όσον αφορά τις απαιτήσεις υγειονομικού ελέγχου για την εισαγωγή χοιροειδών στην Ένωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφοι 1 και 7,
   Εκτιμώντας τα ακόλουθα:

               (1)

               Η οδηγία 91/496/ΕΟΚ προβλέπει, μεταξύ άλλων, ότι, αν στο έδαφος τρίτης χώρας εκδηλωθεί ή εξαπλωθεί ασθένεια ή οποιοδήποτε άλλο φαινόμενο που ενδέχεται να συνιστά σοβαρό κίνδυνο για την υγεία των ζώων ή του ανθρώπου, ή αν αυτό αιτιολογείται από οποιοδήποτε άλλο σοβαρό λόγο υγειονομικού ελέγχου, η Επιτροπή, ενεργώντας με δική της πρωτοβουλία ή κατόπιν αιτήσεως κράτους μέλους, θεσπίζει χωρίς καθυστέρηση μέτρα, συμπεριλαμβανομένων ειδικών όρων για τα ζώα που προέρχονται από το σύνολο ή τμήμα του εδάφους της οικείας τρίτης χώρας.

               (2)

               Ο κανονισμός (ΕΕ) αριθ. 206/2010 της Επιτροπής (2) καθορίζει, μεταξύ άλλων, τις απαιτήσεις κτηνιατρικής πιστοποίησης για την εισαγωγή ορισμένων αποστολών ζώντων ζώων στην Ένωση. Προβλέπει ότι οι αποστολές οπληφόρων μπορούν να εισάγονται στην Ένωση μόνον εάν συμμορφώνονται με ορισμένες απαιτήσεις και συνοδεύονται από το κατάλληλο κτηνιατρικό πιστοποιητικό, το οποίο θα έχει συνταχθεί σύμφωνα με το σχετικό υπόδειγμα του μέρους 2 του παραρτήματος I του εν λόγω κανονισμού.

               (3)

               Οι απαιτήσεις υγειονομικού ελέγχου που καθορίζονται στα υποδείγματα κτηνιατρικών πιστοποιητικών προβλέπουν εγγυήσεις όσον αφορά τις ασθένειες των ζώων που μπορούν να θέσουν σε κίνδυνο την κατάσταση της υγείας των ζώων στην Ένωση. Η εκπλήρωση των απαιτήσεων αυτών είναι, ως εκ τούτου, ουσιαστικής σημασίας για την προστασία της Ένωσης από την εμφάνιση εστιών εξωτικών ασθενειών.

               (4)

               Κοινοποίηση από τις Ηνωμένες Πολιτείες προς τον Παγκόσμιο Οργανισμό για την Υγεία των Ζώων (OIE) (3) δείχνει ότι η νόσος του νέου εντερικού κορωναϊού των χοίρων που προκαλείται από αναδυόμενους α-κορωναϊούς των χοίρων, συμπεριλαμβανομένου του ιού της επιδημικής διάρροιας των χοίρων, και τον νέο δ-κορωναϊό των χοίρων εμφανίστηκε στη Βόρεια Αμερική. Ο Καναδάς ενημέρωσε την Επιτροπή σχετικά με τα θετικά αποτελέσματα των δοκιμών για την παρουσία τόσο του α- όσο και του δ-κορωναϊού που πραγματοποιήθηκαν σε καναδικές χοιροτροφικές εκμεταλλεύσεις.

               (5)

               Η επιδημική διάρροια των χοίρων προκλήθηκε από τον αναδυόμενο α-κορωναϊό, ενώ ο νέος δ-κορωναϊός των χοίρων μπορεί να συνιστά κίνδυνο για το καθεστώς υγείας των ζώων στην Ένωση. Έχει επιπτώσεις στους χοίρους και η κλινική νόσος εμφανίζεται περισσότερο σε χοιρίδια, στα οποία έχει προκαλέσει υψηλά ποσοστά θνησιμότητας.

               (6)

               Είναι, συνεπώς, αναγκαίο να επανεξεταστούν οι απαιτήσεις υγειονομικού ελέγχου των ζώων για την είσοδο αποστολών χοίρων στην Ένωση από τις περιοχές στις οποίες η ασθένεια που προκαλείται από τους ιούς αυτούς είναι παρούσα, έτσι ώστε να παρέχονται οι αναγκαίες εγγυήσεις στην εκμετάλλευση καταγωγής και να αποφεύγεται η εισαγωγή στην Ένωση της επιδημικής διάρροιας των χοίρων που οφείλεται στους ιούς αυτούς.

               (7)

               Λόγω της ανάγκης να εξασφαλιστεί η προστασία της υγείας των ζώων στην Ένωση και της σοβαρής απειλής που προκαλεί η εισαγωγή στην Ένωση ζώντων χοίρων για αναπαραγωγή και/ή παραγωγή κρέατος, η Επιτροπή θα πρέπει να θεσπίσει προσωρινά μέτρα διασφάλισης για τις αποστολές των εν λόγω ζώων από τις πληγείσες τρίτες χώρες που απαριθμούνται στο παράρτημα I του παρόντος κανονισμού. Ως εκ τούτου, οι αποστολές των εν λόγω ζώων πρέπει να συνοδεύονται από υγειονομικό πιστοποιητικό σύμφωνα με το υπόδειγμα που παρατίθεται στο παράρτημα II του παρόντος κανονισμού, το οποίο προβλέπει ειδικές εγγυήσεις όσον αφορά την επιδημική διάρροια των χοίρων που οφείλεται στον αναδυόμενο α-κορωναϊό και στον νέο δ-κορωναϊό των χοίρων.

               (8)

               Λόγω του σοβαρού κινδύνου για την υγεία των ζώων που συνδέονται με τις εν λόγω αποστολές, αυτά τα προσωρινά μέτρα διασφάλισης θα πρέπει να τεθούν σε ισχύ την επόμενη ημέρα από τη δημοσίευση του παρόντος κανονισμού και να εφαρμοστούν για περίοδο 6 μηνών.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το στοιχείο β) του άρθρου 3 και τα μέρη 1 και 2 του παραρτήματος I του κανονισμού (ΕΕ) αριθ. 206/2010, οι αποστολές ζώντων χοίρων για αναπαραγωγή και παραγωγή κρέατος που καλύπτονται από το υπόδειγμα κτηνιατρικού πιστοποιητικού «POR-X» που ορίζεται στο εν λόγω παράρτημα, από τις τρίτες χώρες που απαριθμούνται στο παράρτημα I του παρόντος κανονισμού, συνοδεύονται από κτηνιατρικό πιστοποιητικό σύμφωνα με το υπόδειγμα που παρατίθεται στο παράρτημα II του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται έως τις 12 Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 24.9.1991, σ. 56.

      (2)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).

      (3)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=15133

      ΠΑΡΑΡΤΗΜΑ I
      CA — Καναδάς
      US — Ηνωμένες Πολιτείες

      ΠΑΡΑΡΤΗΜΑ II
      Υπόδειγμα POR-X -PED


title: Εκτελεστικός κανονισμός (ΕΕ) αριθ. 1363/2011 της Επιτροπής, της 19ης Δεκεμβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ciliegia dell'Etna (ΠΟΠ)]

text:
               22.12.2011

               EL

               Επίσημη Εφημερίδα της Ευρωπαϊκής Ένωσης

               L 341/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1363/2011 ΤΗΣ ΕΠΙΤΡΟΠΉΣ
   της 19ης Δεκεμβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ciliegia dell'Etna (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Ιταλία για την καταχώριση της ονομασίας «Ciliegia dell'Etna» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2011.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 109 της 8.4.2011, σ. 2.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΤΑΛΙΑ
      Ciliegia dell'Etna (ΠΟΠ)


title: Εκτελεστικός κανονισμός (ΕΕ) αριθ. 518/2012 της Επιτροπής, της 18ης Ιουνίου 2012 , σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Ιουνίου 2012 στο πλαίσιο της δασμολογικής ποσόστωσης που ανοίχτηκε με τον κανονισμό (ΕΚ) αριθ. 1385/2007 για το κρέας πουλερικών

text:
               19.6.2012

               EL

               Επίσημη Εφημερίδα της Ευρωπαϊκής Ένωσης

               L 158/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 518/2012 ΤΗΣ ΕΠΙΤΡΟΠΉΣ
   της 18ης Ιουνίου 2012
   σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Ιουνίου 2012 στο πλαίσιο της δασμολογικής ποσόστωσης που ανοίχτηκε με τον κανονισμό (ΕΚ) αριθ. 1385/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 1385/2007 της Επιτροπής, της 26ης Νοεμβρίου 2007, για τις λεπτομέρειες εφαρμογής του κανονισμού (ΕΚ) αριθ. 774/94 του Συμβουλίου όσον αφορά το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα του κρέατος πουλερικών (3), και ιδίως το άρθρο 5 παράγραφος 6,
   Εκτιμώντας τα ακόλουθα:
   Οι αιτήσεις πιστοποιητικών εισαγωγής που υποβλήθηκαν κατά το πρώτο επταήμερο του Ιουνίου 2012 για την υποπερίοδο από την 1η Ιουλίου έως τις 30 Σεπτεμβρίου 2012 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις πιστοποιητικών εισαγωγής που υποβλήθηκαν δυνάμει του κανονισμού (ΕΚ) αριθ. 1385/2007 για την υποπερίοδο από την 1η Ιουλίου έως τις 30 Σεπτεμβρίου 2012 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 19 Ιουνίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιουνίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 309 της 27.11.2007, σ. 47.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.7.2012-30.9.2012
                  (%)

                  1

                  09.4410

                  0,321235

                  2

                  09.4411

                  0,452557

                  3

                  09.4412

                  0,357018

                  4

                  09.4420

                  0,487807

                  6

                  09.4422

                  0,477106


title: Εκτελεστικός κανονισμός (ΕΕ) 2017/707 της Επιτροπής, της 19ης Απριλίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.4.2017

               EL

               Επίσημη Εφημερίδα της Ευρωπαϊκής Ένωσης

               L 104/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/707 ΤΗΣ ΕΠΙΤΡΟΠΉΣ
   της 19ης Απριλίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Απριλίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  260,5

                  MA

                  112,1

                  TR

                  133,1

                  ZZ

                  168,6

                  0707 00 05

                  MA

                  79,4

                  TR

                  156,1

                  ZZ

                  117,8

                  0709 93 10

                  MA

                  86,1

                  TR

                  146,0

                  ZZ

                  116,1

                  0805 10 22 , 0805 10 24 , 0805 10 28

                  EG

                  52,9

                  IL

                  80,6

                  MA

                  51,4

                  TN

                  61,8

                  TR

                  71,1

                  ZZ

                  63,6

                  0805 50 10

                  AR

                  68,9

                  TR

                  68,5

                  ZZ

                  68,7

                  0808 10 80

                  AR

                  95,4

                  BR

                  106,9

                  CL

                  110,3

                  CN

                  117,8

                  NZ

                  154,9

                  US

                  181,7

                  ZA

                  114,4

                  ZZ

                  125,9

                  0808 30 90

                  AR

                  138,2

                  CL

                  145,2

                  ZA

                  114,1

                  ZZ

                  132,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».